**Romanian laivasto** (romaniaksi *Forţele Navale Române*) on yksi Romanian asevoimien puolustushaaroista toimien Mustallamerellä ja Tonavalla.

Historia
--------

*Pääartikkeli: Romanian kuninkaallinen laivasto*
Jo autonominen Romania loi pienehkön laivasto-osaston Tonavalle. Venäjän ja Turkin sota 1877-1878 toi maalle itsenäisyyden ja yhteyden Mustaanmereen Tonavan suistosta sekä maahan liitetystä Dobrudjan alueesta, jonne valmistettiin Constanțan sotasatama. Laivaston ensimmäiset varsinaiset sotalaivat hankittiin 1880-luvun alussa, mitä täydennettiin vielä ennen vuosisadan vaihdetta. Meriministeriö perustettiin 1891, mikä nopeutti laivaston kehittymistä ja laajenemista. Samalla laivasto jaettiin virallisesti kahteen osaan, Tonavalle sijoitettuun jokilaivastoon ja merelliseen Mustanmeren laivastoon.

Maan osallistuttua ensimmäisen maailmansotaan se jatkoi laivastonsa kehitystä. Toisessa maailmansodassa laivastoon kuului neljä hävittäjää, kuusi torpedovenettä, kolme sukellusvenettä, viisi pienoissukellusvenettä, kaksi miinalaivaa sekä seitsemän moottoritorpedovenettä. Regele Ferdinand -luokan alukset olivat akselivaltojen voimakkaimmat alukset Mustallamerellä, mutta niitä käytettiin pääasiassa saattueiden suojaamiseen ja vuonna 1944 Krimin evakuointeihin. Romanian antauduttua elokuussa 1944 luokan molemmat alukset liitettiin Neuvostoliiton laivastoon.

10. helmikuuta 1947 allekirjoitettu rauhansopimus edellytti laivaston tonniston pudottamisen 15 000 tonniin. Tuolloin se juuri ja juuri saavutti tuon rajan kahdella hävittäjällään, sukellusveneellään ja kahdella saattajallaan, kahdella tykkiveneellään ja viidellä moottoritorpedoveneellään. Laivaston täydennykseksi Neuvostoliitto palautti 1951 takavarikoimansa hävittäjät, kaksi sukellusvenettä ja miinalaivan. Saman aikaisesti maa aloitti jokilaivastonsa täydentämisen tilaamalla 19 alusta Tonavalle.

Nykypäivä
---------

Romanian laivastolla on kolme fregattia: *Mărăşeşti*, *Regele Ferdinand* ja *Regina Marina*. *Mărăşeşti* oli laivaston lippulaivana vuodesta 1985 alkaen, kunnes *Regele Ferdinand* otti tehtävän vastaan 2004. Laivastolla on myös neljä korvettia sekä runsaasti apualuksia ja partioveneitä.

Vuonna 2007 suunniteltujen uudelleen järjestelyjen päätyttyä laivastoon pitäisi kuulua noin 6 800 henkeä. Päätukikohtana on Constanța. Laivaston komentajana on vara-amiraali Aurel Popa, joka vastaanotti tehtävän vara-amiraali Dorin Dănilălta 3. heinäkuuta 2010.

Laivaston ilmavoimien perustamisesta tehtiin päätös toukokuussa 2005, kun tilattiin kolme IAR330L SOCAT helikopteria. Laivasto vastaanotti näistä ensimmäisen 13. heinäkuuta 2007, toisen joulukuussa 2007 ja kolmannen tammikuussa 2009. Helikopterit operoivat kahdella Britanniasta ostetulla tyypin 22 fregatilla *Regina Marialla* (ex-*HMS London*) ja *Regele Ferdinandilla* (ex-*HMS Coventry*).

1970-luvun puolivälissä luotu 307. merijalkaväkipataljoona (romaniaksi *Batalionul 307 Infanterie Marină*) muodostaa laivaston kevyen tiedusteluosaston ja sen tehtävänä on suojata Tonavan suistoa ja Romanian rannikkoa.

### Kalusto

### Merilaivasto

fregatti *Mărășești*
korvetti *Amiral Petre Bărbuneanu* (F-260)
Tarantul-luokan ohjuskorvetit *Zborul* (F-188) ja *Pescăruşul* (F-189)
Jokimonitori *Ion C. Brătianu* (F-46)
4K51 Rubezh merimaaliohjuksen laukaisujärjestelmä Capu Midian ampuma-alueella.
**Fregatit (FFG)**

* *Mărăşeşti (F111)*
* *Regele Ferdinand (F221)*
* *Regina Maria (F222)*

**Korvetit (FS)**

* Amiral Petre Bărbureanu -luokka
	+ *Amiral Petre Bărbuneanu (F260)*
	+ *Contra-Amiral Eugeniu Roşca (F263)*
* Contra-Amiral Eustaţiu Sebastian -luokka
	+ *Contra-Amiral Eustaţiu Sebastian (F264)*
	+ *Amiral Horia Măcelariu (F265)*
* Tarantul-luokka
	+ *Zborul (F188)*
	+ *Pescăruşul (F189)*
	+ *Lăstunul (F190)*

**Ohjusveneet**

* Năluca-luokka
	+ *Smeul (F202)*
	+ *Vijelia (F204)*
	+ *Vulcanul (F209)*

**Miinasodankäynti**

* miinalaivat
	+ *Vice-Amiral Ioan Murgescu (F271)*

* Musca-luokan *miinanraivaajat*
	+ *Lt. Remus Lepri (F24)*
	+ *Lt. Lupu Dinescu (F25)*
	+ *Lt. Dimitrie Nicolescu (F29)*
	+ *SLt. Alexandru Axente (F30)*

**Apualukset**

* Vice-Amiral Ioan Murgescu-luokka
	+ *Vice-Amiral Constantin Balescu (F274)*

* koululaiva "Constanta" (F281)
* 5 pelastusalusta
* elektronisen sodankäynnin alus *Emil Racoviţă*
* 9 erikoistehtäviin suunniteltua alusta
* koulupurjealus *Mircea*

### Jokilaivasto

* Mihail Kogălniceanu -luokka
	+ *Mihail Kogălniceanu (F-45)*
	+ *Ion C. Brătianu (F-46)*
	+ *Lascăr Catargiu (F-47)*

* Smârdan-luokka
	+ *Rahova (F-176)*
	+ *Opanez (F-177)*
	+ *Smârdan (F-178)*
	+ *Posada (F-179)*
	+ *Rovine (F-180)*

* 18 VB 76 -luokan jokimonitoria

### Rannikkopuolustus

**Merimaaliohjukset**

* P-20M

Lähteet
-------

* Gardiner, Robert (ed.): *Conway's All the World's Fighting Ships 1906-1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (ed.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Gardiner, Robert (ed.): *Conway's All the World's Fighting Ships 1947-1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* -: News - Europe.  *Air Forces Monthly*, October 2011, XXX. vsk, s. 13. Lincolnshire , Yhdistynyt kuningaskunta:  Key Publishing Ltd. ISSN 0955 7091.   (englanniksi)

### Viitteet

1. ↑  Air Forces Monthly October 2011 News s. 13

  

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Romanian Naval Forces 

CommonsCommons
Wikimedia Commonsissa on kuvia tai muita tiedostoja aiheesta **Romanian laivasto**.